Video: Chaos by HTS Witbank | Maroela Media
Video: Chaos by HTS Witbank
Ouers en lede van die gemeenskap het Maandagoggend voor die skool saamgedrom (Foto: Skermskoot)
Gemoedere by die Hoër Tegniese Skool Witbank het Maandag gedreig om oor te kook toe ouers van die skool en lede van die gemeenskap slaags geraak en mekaar byna met vuiste bygedam het.
Jasper Zwane, woordvoerder van die provinsiale onderwysdepartement, is tans op die toneel en het aan Maroela Media bevestig dat die situasie gespanne is, maar tans in bedwang is. Hy sê die polisie is ook intussen by die skool ontplooi.
"Die departement sal later 'n volledige verklaring oor die gebeure uitreik," sê Zwane.
In 'n video wat op sosiale media gedeel is, kan gesien word hoe 'n groep mense voor die skool sing en dans. Die video is omstreeks 09:30 deur Witbank News op sy Facebookblad gedeel. Daarin kan gesien word hoe mense mekaar beetkry.
In dié video kan ook gesien word hoe sommige mense met sambokke gewapen is.
Lede van die Bittereinders-jeugbeweging is ook op die toneel.
In stemboodskappe wat vanoggend rondgevlieg het, vra iemand bystand nadat die situasie by die skool glo begin handuit ruk het. In nóg 'n stemboodskap sê iemand dat "hulle van agter af met sambokke geslaan word".
Maroela Media het 'n navraag oor die voorval aan die polisie en die skool gerig, maar wag nog vir terugvoer.
Die oproer volg ná verlede week se oproer by die skool toe 'n video aan die lig gekom het wat wys hoe talle leerders in 'n vuisgeveg betrokke is voordat daar tussenbeide getree word. Die voorval het Dinsdag plaasgevind.
Zwane het beweer dit blyk 'n "rassegeveg" te wees. Daar kan in die video gesien word dat wit en swart leerders by die geveg betrokke was.
Dit is nog nie duidelik of vandag se onluste met dié spesifieke voorval te make het nie.
OBK 'finansier nie' nuwe SAL
Twee in huis betrap ná moord op bejaarde
Dit hou net nie op nie!!!! Skool is nie meer skool en waar kinders opvoeding ontvang nie. Rassehaat word so in almal se kele afgedwing en het plofbaar geraak. Vat baie min deesdae vir iemand om te "snap"
Hulle sal nie rus alvorens alle blanke leerders van skoolterreine verdryf is nie!
Wat soek hulle in die 1 ste plek in ons skole, dat hulle terug gaan waar hulle vandaan kom
Vanwaar hierdie neiging dat mense van ander kleur nie met mekaar kan verskil nie? Speel die bal en nie die man. Ek kan van jou verskil of jy 'n man of 'n vrou is, of jy wit, bruin of swart is. Dit gaan oor die geskil en nie die kleur nie.